નસીરુદ્દીન શાહના લીડ કૅરૅક્ટરવાળી ‘ચાર્લી કે ચક્કર મેં’ સસ્પેન્સ-થ્રિલર છે. ઍડિશનલ પોલીસ-કમિશનર સંકેત પૂજારી એક મર્ડરકેસની તપાસ કરે છે, જેનું વિડિયો- રેકૉર્ડિંગ થઈ ગયું છે; પણ એ વિડિયો-રેકૉર્ડિંગ અસ્તવ્યસ્ત છે. હવે આ રેકૉર્ડિંગને સાચી ઘટનાના સ્વરૂપમાં ગોઠવવાનું છે. ઘટના બની એ સમયે છ લોકો હાજર હતા અને છએ છ લોકો પર પોલીસને શંકા છે. રેકૉર્ડિંગ પણ એવું જ છે કે જેને જોઈને તમામ લોકો ગુનેગાર લાગે. પણ એ ઘટનાને સેટ કરવા માટે રેકૉર્ડિંગનું સાચું ફુટેજ સેટ કરવાનું છે જે કામ બહુ અઘરું છે, પણ સત્ય જાણવા માટે સંકેત પૂજારીએ આ કામ કરવાનું છે.